Diari Oficial de la Generalitat Valenciana


Sumari del DOGV 5747, del 22-04-2008 (2008/3824)

Judici ordinari 643/2004. Notificació de la sentència a Recubrimientos La Plana, SL, i altres.
----------------------------------------------------------------------------------------------

### Dades del document

Número de DOGV
:   5747

Data del DOGV
:   22-04-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/3824


Data del document
:   22-03-2008

Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Descriptors 

:   * sistema judicial

Judici ordinari 643/2004. Notificació de la sentència a Recubrimientos La Plana, SL, i altres. [2008/3824]  
Demandant: Francisco Manuel Dauffi Font.  
Demandat: Recubrimientos La Plana, SL, Pan Transilvania, SL, i Transilvania Construct, SL.  
Sentència número 8/2007   
Castelló de la Plana, 22 de gener de 2007   
Sofía Díaz García, magistrada jutgessa del Jutjat de Primera Instància Número 1 d'esta ciutat i partit judicial, ha vist les actuacions precedents de judici ordinari registrat amb el número 643/2004 promogudes per la procuradora Asunción Adsuara Segarra, en nom i representació de Francisco Dauffi Font, assistit pel lletrat Vicente Falomir Pitarch, contra la mercantil Recubrimientos La Plana, SL, representada per la procuradora Paola Usó Amella i assistida per la lletrada Arantxa Ibáñez Jarque; contra Pan Transilvania, SL, i Transilvania Construct, SL, representada per la procuradora Pilar Barrachina Pastor, i assistida pel lletrat Manuel Juan Revert Llinares, en exercici d'acció sobre resolució de contracte d'arrendament, i resol:   
Dispositiva  
Estime parcialment la demanda interposada per la procuradora Asunción Adusara Segarra, en nom i representació de Francisco Manuel Dauffi Font, contra Recubrimientos La Plana, Pan Transilvania, SL, i Transilvania Construct, SL, i declare la resolució del contracte d'arrendament per a ús diferent del d'habitatge de la finca sítia a Castelló, carrer del Pi Gros, número 7, abans 33, que vinculava Recubrimientos La Plana, SL, i l'actor, i condemne Recubrimientos La Plana i Transilvania Construct, SL, a desallotjar l'immoble i deixar-lo a disposició de l'actor. Se l'adverteix del llançament amb imposició expressa a estes mercantils de les costes produïdes a la part actora, i absolc la mercantil Pan Transilvania, SL, de les peticions de la demanda, amb imposició de les costes que haguera general, a la part demandant.  
Notifiqueu esta resolució a les parts i indiqueu-los que contra esta es podrà interposar un recurs d'apel·lació en el termini de cinc dies des de la notificació d'esta resolució, recurs que es prepararà davant d'este mateix Jutjat, per a remetre'l posteriorment davant de l'Audiència Provincial, en la forma que disposen els articles 457 i següents de la Llei d'Enjudiciament Civil.  
Lliureu-ne una testimoniança perquè conste en les actuacions i porteu-ne l'original al llibre de sentències.  
Esta és la meua sentència, que pronuncie, mane i firme».  
Publicació. La sentència anterior l'ha donada, llegida i publicada la jutgessa que la va dictar, mentre celebrava audiència pública en el dia de hui. Jo, el secretari judicial, en done fe.  
Castelló de la Plana, 22 de gener de 2007.- El secretari judicial: José Emilio Martínez Genaro.